# FAQ

- #### ทำไมโฮมเพจนี้ถึงมี Underconstruction เยอะจัง

ตอบ : เราต้องขออภัยท่านที่ต้องการหาข้อมูลที่สนใจ แล้วเจอ Underconstruction แทน เรากำลัง
รีบเร่งจัดทำข้อมูลหลายอย่างที่เป็นประโยชน์อยู่ครับ ขอเวลาอีกสักนิดแล้วเราจะทำโฮมเพจนี้ให้มีข้อมูล
ของลีนุกซ์ที่น่าสนใจครับ

- #### จะแก้ไขขั้นตอนการบูตลีนุกซ์ที่ใช้ lilo ต้องทำอย่างไร

ตอบ : ให้คุณเข้าไปแก้ไขที่ไฟล์ lilo.conf ซึ่งจะอยู่ที่ไดเรกทอรี /etc ก่อนการ แก้ไขใดๆขอแนะนำ
ให้ทำการแบคอัพไฟล์เหล่านี้ไว้ก่อน เมื่อแก้ไขเสร็จแล้วให้ใช้คำสั่ง /sbin/lilo เพื่อทำการเขียนบูตพาร์ติชันใหม่
ตัวอย่างของไฟล์ /sbin/lilo และคำอธิบาย

#lilo ทำการบูตจาก MBR (Master Boot Record) ของฮาร์ดดิสก์ตัวแรก
boot=/dev/hda
#แผนที่ที่ "บูตโหลดเดอร์" ใช้บอกตำแหน่งเคอร์เนล
map=/boot/map
#lilo ทำการเขียนไฟล์นี้ลงไปใน MBR
install=/boot/boot.b
#จำกัดเวลาที่ให้รอรับการเลือกบูต 50 วินาที ถ้าเกินนี้ ระบบจะบูตเข้าสู่โอเอสชุดแรก
#โดยอัตโนมัติ (ในที่นี้คือ linux)
prompt
timeout=50
#คำอธิบายการบูตส่วนลีนุกซ์
image=/boot/vmlinuz
#ชื่อที่จะต้องใส่ที่พร้อมพท์ของ lilo (สามารถกดปุ่ม tab เพื่อดูรายชื่อได้)
label=linux
#บอกพาร์ติชันที่จะให้ลีนุกซ์ทำการเมาท์ขึ้นมาเป็น root พาร์ติชัน
root=/dev/hda2
initrd=/boot/initrd
read-only
#ส่วนของดอสพาร์ติชัน
other=/dev/hda1
label=dos
table=/dev/hda

- #### จะทำอย่างไรเพื่อเพิ่มดิสก์ให้กับระบบลีนุกซ์

ตอบ : เนื่องจากระบบลีนุกซ์มีการอ้างโครงสร้างของระบบไฟล์เป็นแบบไดเรกทอรีเดี่ยว
จะไม่มีลักษณะเป็นหลายๆไดรฟ์เหมือนในดอส การเพิ่มดิสก์ในลีนุกซ์จึงต้องใช้วิธีกำหนด
ควบคู่กับไดเรกทอรีในระบบ ดังรูป

    /---+ (/dev/hda1)
        |
        +--- usr
        +--- home --+
    		+-- usr1
    		+-- usr2 (/dev/hdb2)

จากรูปจะเห็นว่าเราไม่สามารถนำเอาเนื้อที่ของดิสก์มาเพิ่มเติมให้กับไดเรกทอรีที่มี
ไฟล์ในไดเรกทอรีนั้นอยู่แล้วได้ จะต้องเป็นไดเรกทอรีว่างๆเท่านั้น
สรุปวิธีการเพิ่มดิสก์

1. ทำการแบ่งพาร์ติชั่นและเปลี่ยนพาร์ติชั่น ID ให้เป็นของ ID ลีนุกซ์ โดยใช้ fsdisk
2. ฟอร์แมตพาร์ติชั่นที่แบ่งใหม่โดยใช้คำสั่ง mkfs
   /sbin/mkfs -t ext2 /dev/hdb2 [partition's size]
3. สร้างไดเรกทอรีเตรียมไว้สำหรับการเมาท์ดิสก์เข้ามา ดังในรูปจะทำการเมาท์
   มาไว้ใต้ /home/usr2
4. เมาท์ดิสก์เข้ามาไว้ใต้ไดเรกทอรี
   /sbin/mount -t ext2 /dev/hdb2 /home/usr2

หลังจากทำการเมาท์เสร็จแล้ว คุณจะสามารถใช้พื้นที่ของพาร์ติชั่น /dev/hdb2 ได้ภาย
ใต้ไดเรกทอรีของ /home/usr2
หากต้องการจะให้ทำการเมาท์พาร์ติชั่นโดยอัตโนมัติตั้งแต่ตอนเริ่มบูตระบบ ให้คุณเข้า
ไปแก้ไขในไฟล์ /etc/fstab ตามรูปแบบนี้

    [device] [mountpoint] [filesystemtype] [option] [dump] [fsckorder]

เช่น

    /dev/hdb2 /home/usr2 ext2 defaults 1 1

คุณสามารถส่งคำถามที่สงสัย ไม่ว่าจะเป็นเรื่องราวเกี่ยวกับลีนุกซ์ หรือเกี่ยวกับโครงการฯ หรือเกี่ยวกับโฮมเพจ
เราจะนำคำถามที่น่าสนใจและเป็นประโยชน์กับผู้อื่นมาลงที่ส่วน FAQ นี้ครับ

HTML developed by Kaiwal Development Team (kaiwal@geocities.com)