# คุยกันแบบออนไลน์โดยใช้ irc

อินเทอร์เน็ตนั้นนอกจากจะให้ข้อมูลข่าวสารผ่านทาง เวิร์ด ไวด์ เว็บ (WWW) และยูสเน็ตนิวส์ (Usenet News) แล้ว คุณยังอาจจะสามารถแลกเปลี่ยนความรู้ข่าวสารกับนักท่องอินเทอร์เน็ตได้จากทาง irc (ไอ อาร์ ซี) หรือ Internet Relay Chat อีกช่องทางหนึ่ง
ข้อดีของ irc นั้นคือเราสามารถพูดคุยโต้ตอบกันได้ในทันที เปรียบเสมือนการได้พูดคุย กับคนจริงๆเพียงแต่เราไม่เห็นหน้าตาของคู่สนทนาเท่านั้น นอกจากนี้เรายังอาจสามารถที่จะพูดคุยได้กับคนมากกว่าหนึ่งคน ทำให้สามารถสนทนากันเป็นกลุ่มใหญ่ๆได้
ลักษณะการใช้ irc นั้นเราจะต้องทำการเชื่อมต่อไปยังเซอร์ฟเวอร์ หรือคอมพิวเตอร์ที่ ให้บริการ irc สำหรับเซอร์ฟเวอร์ที่มีผู้นิยมต่อเข้าไปจำนวนมากนั้นเห็นจะเป็นเซอร์ฟเวอร์ของบริษัทไมโครซอฟท์ คือ irc1.msn.com หรือ comicsrv1.microsoft.com เมื่อเชื่อมต่อเข้าไปได้แล้ว จะพบว่ามีห้อง (room หรือ channal) ปรากฏอยู่มากมาย คุณจะต้องเลือกเข้าไปในห้องสักห้องหนึ่ง จากนั้นคุณก็จะพบสังคมของมนุษย์ในอีกแบบหนึ่ง ที่ซึ่งเราสามารถจะพูดคุยสนทนากันได้แม้ว่าจะอยู่กันคนละซีกโลกก็ตาม

### มารยาทในการใช้งาน irc

ถึงแม้ว่าคุณจะเห็นว่าการใช้งาน irc จะไม่ได้เห็นหน้าตาของคู่สนทนาแต่ละคน รวมทั้ง ยังสามารถปกปิดข้อมูลส่วนตัวได้เป็นอย่างดีด้วย แต่พึงตระหนักไว้เสมอว่าเบื้องหลัง ชื่อนิกเนม หรือนามแฝงที่ประกาศไว้กับเซอร์ฟเวอร์เพื่อแทนตัวผู้ใช้แต่ละคนนั้น จริงๆแล้ว ก็เป็นคนธรรมดาที่มีชีวิตจิตใจที่เราพบปะกันได้ทั่วไปในสังคมนั่นเอง ดังนั้นมารยาทที่ดีจึงเป็นสิ่งที่คาดหวังของคู่ร่วมสนทนา อย่างไรก็ดีคุณไม่ควรมอบข้อมูลส่วนตัวของคุณแก่คนที่คุณยังไม่รู้จักในตอนเริ่มแรก จนกว่าจะได้รู้จักมักคุ้นกันอย่างดีเสียก่อน

### Client

irc client หรือโปรแกรม irc ที่อยู่ทางฝั่งของผู้ใช้ มีให้เลือกใช้งานมากมายหลายตัว แต่สำหรับแพลตฟอร์ม ดอส/วินโดวส์ แล้ว โปรแกรมยอดนิยมก็คือ pirch และ mirc ส่วนโปรแกรมที่มาทีหลังมาแรงอย่าง Microsoft commic chat อาศัยอินเทอร์เฟสที่เข้าใจง่ายและการอินเทอร์เฟสที่เป็นแบบ "อินเทอร์เฟสทางสังคม" (social interface) โดยอนุญาตให้เราสามารถเลือกเป็นตัวการ์ตูนและออกท่าทางในการสนทนาได้
สำหรับบนลีนุกซ์แล้วมีโปรแกรม irc client ให้เลือกมากมายเช่นกัน นับตั้งแต่ ircII, zircon, kirc เป็นต้น โปรแกรมเหล่านั้นมีทั้งที่ใช้งานเป็นแบบคอมมานด์ไลน์และแบบ GUI คุณสามารถเลือกใช้งานได้ตามถนัดของคุณ

### คำสั่งพื้นฐาน และคำย่อที่นิยมใช้

ถึงแม้ว่าจะมี irc client ที่ใช้งานเป็นแบบ GUI แต่ irc client แทบทุกตัวก็มีความสามารถในการใช้งานในโหมดคอมมานด์ไลน์ได้ โดยคำสั่งพื้นฐานส่วนใหญ่จะใกล้เคียงกัน คำสั่งพื้นฐานที่จำเป็นในการใช้งาน irc client มีดังต่อไปนี้

/LIST | สั่งแสดงชื่อห้องที่มีใน server
/NICK [new nick name] | เปลี่ยนนามแฝงใหม่
/NAME [room's name] | สั่งแสดงรายชื่อของผู้ที่อยู่ในห้อง
/WHOIS [nick name] | แสดงข้อมูลของผู้ใช้ที่ระบุ (ใส่นามแฝงของผู้ต้องการจะติดต่อ)
/PING [nick name] | ทดสอบความเร็วการตอบรับของ โปรแกรม client ของผู้ใช้ที่ระบุ
/JOIN [room's name] | เข้าไปสนทนาในห้องที่ระบุ (ใส่ชื่อห้อง)
/LEAVE [room's name] | ออกจากห้องที่กำลังสนทนาอยู่
/MSG [nick name] [message] | ส่งข้อความที่เจาะจงถึงผู้รับ ข้อความที่ส่งไปจะไม่ปรากฏให้ผู้ใช้ทั่วไปได้เห็น จะเห็นได้เฉพาะผู้ที่เราระบุชื่อเท่านั้น ใน commic chat จะเรียกว่า whisper (กระซิบ)
/SERVER [server name] | แสดงและเปลี่ยนเครื่องเซอร์ฟเวอร์ที่ใช้งาน
/QUIT | ออกจากโปรแกรม

ในกรณีที่คุณเป็นผู้เข้าไปในห้องเป็นคนแรกหรือเป็นคนสร้างห้องสนทนาขึ้นมา คุณจะได้รับสถานะเป็น "ผู้ดูแล" (operator) สถานภาพของผู้ดูแลจะสามารถแต่งตั้งคู่ร่วมสนทนาในห้องคนอื่นให้เป็น "ผู้ดูแล" ขึ้นมาอีกก็ได้ หรือแม้แต่จะไล่คู่สนทนาที่มีมารยาทไม่เหมาะสมให้ออกจากห้องไปได้ คำสั่งสำหรับ "ผู้ดูแล" มีดังต่อไปนี้

/OPER [nick name] | แต่งตั้งคู่สนทนาที่ระบุเป็น "ผู้ดูแล"
/DEOP [nick name] | ยกเลิกคู่สนทนาที่เป็น "ผู้ดูแล" กลับสู่สถานะปกติ
/KICK [nick name] | ไล่คู่สนทนาที่ระบุออกจากห้องสนทนา

ระวังอย่าแต่งตั้ง "ผู้ดูแล" ให้กับคนที่คุณยังไม่ไว้ใจ เพราะเขาอาจเข้าครอบครองห้องสนทนาของคุณได้
ในการสนทนาผ่าน irc เพื่อไม่ให้ต้องเสียเวลากับการพิมพ์คำพูดยาวๆ ชาว irc จึงมีสัญลักษณ์ย่อเพื่อสื่อความหมายแทนคำพูดยาวๆ รวมทั้งแทนอารมณ์ของผู้พูดได้ด้วยสัญลักษณ์เหล่านี้เรียกว่า smiley สัญลักษณ์เหล่านี้ต้องตะแคงข้างดู

:-) | หยอกเล่น, ยิ้มสบายใจ
:-( | เศร้า
:~-( | เศร้ามาก (มีน้ำตาไหล)
:-| | หน้าไร้ความรู้สึก
8-) | ผู้พูดใส่แว่น
:^) | ผู้พูดจมูกโต
(-: | ถนัดซ้าย

(g) Grin (small) | ฉีกยิ้มเล็กๆ
(G) Grin (Big) | ฉีกยิ้มกว้าง
LOL Laughing out loud | ขำมาก
ROFL Rolling on the floor laughing | ขำมากๆ
IMHO In my humble (or honest) opinion | ในความเห็นอันต่ำต้อย(หรือซื่อๆ)ของข้าพเจ้า
BTW By The way | ดังนั้น
TIA Thanks in advance | ขอขอบคุณล่วงหน้า

ถ้าคุณได้ลองเข้าไปพูดคุยใน irc กับชาวต่างชาติคุณจะพบว่าทักษะการสื่อสารภาษาอังกฤษของคุณเพิ่มขึ้นอย่างรวดเร็วทีเดียวแม้ว่าแรกๆอาจต้องเปิดดิกชันนารีกันจนเมื่อยมือบ้าง ผู้เขียนขอสนับสนุนให้คุณลองสนทนากับชาวต่างชาติ อย่างน้อยก็จะได้เป็นการฝึกภาษาและเป็นการเรียนรู้ชีวิตความเป็นอยู่และวัฒนธรรมของกันและกัน ลองเลือกห้องที่มีชื่อและหัวข้อที่ตรงกับความสนใจของคุณ แล้วก็อย่ารอช้ารีบเข้าไป /join กันเลย :-)

### ขอเชิญร่วมห้องสนทนาของ #ThaiLinux

ขอเรียนเชิญท่านที่มีความสนใจในระบบปฏิบัติการลีนุกซ์ และผู้ที่สนใจจะร่วมเป็นอาสาสมัครในโครงการลีนุกซ์ภาษาไทย ทั้งการเขียนเอกสารภาษาไทย และการพัฒนาซอฟท์แวร์ ร่วมพบปะแลกเปลี่ยนความคิดเห็นผ่านทางอินเทอร์เน็ต

    server: comicsrv1.microsoft.com, irc1.msn.com, irc2.msn.com, irc3.msn.com
    channel: #ThaiLinux
    Online Time: Saturday-Sunday 22:00-01:00 Bangkok Time (GMT+7), 15:00-18:00 (GMT)

### Client ircII ฉบับภาษาไทย

สำหรับท่านที่ใช้งานลีนุกซ์และรันระบบ X อยู่ด้วย ขอให้ดาวน์โหลด ircII ฉบับแก้ไข source code ให้สามารถใช้งานภาษาไทยได้ที่นี่ สำหรับ ircII เวอร์ชั่นนี้จะล็อกอินเข้า irc server ของไมโครซอฟท์เป็นดีฟอลท์เซอร์ฟเวอร์ รวมทั้งไม่แสดงข้อมูลที่เกี่ยวกับชื่อล็อกอินและข้อมูลของผู้ใช้ การติดตั้งและใช้งาน ircII ฉบับภาษาไทย
ขอให้คุณคลี่ไฟล์ irc.gz ลงในไดเรกทอรีปัจจุบันของคุณ (หรือทับไฟล์ irc เก่าใน /usr/bin/irc) แต่แนะนำให้คุณแบ็คอัพโปรแกรม irc เวอร์ชั่นเดิมของคุณไว้ด้วย ใช้คำสั่งดังนี้

    $ gunzip irc.gz

เรียกโปรแกรมพร้อมทั้งกำหนดนามแฝงของคุณ โดยใช้คำสั่งดังต่อไปนี้
กรณีคลี่ไฟล์ทับ /usr/bin/irc

    $ irc mynick

กรณีคลี่ไฟล์ลงในไดเรกทอรีปัจจุบัน

    $ ./irc mynick

หมายเหตุ:

- คุณจะต้องใช้งานโปรแกรมใน Thai Xterm บนระบบ X window
- โปรแกรม ircII ฉบับภาษาไทยนี้ยังมีข้อผิดพลาดอยู่บ้าง กล่าวคือการลบตัวอักษรจะทำให้เกิดขยะขึ้น และดูเสมือนว่าไม่มีการลบตัวอักษรเกิดขึ้น

### ลิงก์ของ irc client

- โฮมเพจของ ircII
- โฮมเพจของ mIRC
- โฮมเพจของ pirch
- โฮมเพจของโปรแกรม irc ที่เขียนด้วยจาวาของ บริษัทไมโครซอฟท์

HTML developed by Kaiwal Development Team (kaiwal@geocities.com)