# ทดสอบการใช้งาน Netscape Communicator 4.04

พึ่งจะดาวน์โหลดคอมมิวนิเคเตอร์เวอร์ชั่น 4.03 มาได้ไม่ทันไร บริษัทเน็ตสเคปคอมมิวนิเคชั่น ก็ได้อนุญาตให้ดาวน์โหลดคอมมิวนิเคเตอร์เวอร์ชั่น 4.04 ในเวลาถัดมาไม่นานนัก คาดว่าเวอร์ชั่นนี้จะเป็นเวอร์ชั่นที่อัพเกรดจากเวอร์ชั่น 4.03 เพื่อทำให้มีความเสถียรยิ่งขึ้นกว่าเดิม และคงจะเป็นเวอร์ชั่นที่ค่อนข้างจะคงที่ไปอีกระยะก่อนจะมีการแก้ไขครั้งใหญ่ โดยเฉพาะเกี่ยวกับเรื่องของจาวาคอมแพตติเบิล
สำหรับเน็ตสเคปเวอร์ชั่นนี้เมื่อเราคลิกที่เมนู 'About Communicator' จะเห็นว่าส่วนที่เป็น 'Powered by Java' ที่เคยมีโลโกรูปถ้วยกาแฟที่แสดงว่าเป็นผลิตภัณฑ์ที่มีความเข้ากันได้กับจาวา ถูกลบออกไปชั่วคราว ทั้งนี้เกิดจากปัญหาที่ทางเน็ตสเคปไม่สามารถพัฒนาเกี่ยวกับเรื่องของจาวาให้มีความเข้ากันได้กับเวอร์ชั่นใหม่ได้ 100% ดังนั้นจึงต้องมีการลบโลโกนี้ออกไปเพื่อหลีกเลี่ยงการละเมิดทางสัญญา
เท่าที่ตรวจสอบดูก็พบว่าปัญหานี้มีอยู่จริง โดยเฉพาะเมื่อทดลองใช้กับตัวอย่างแอพเพล็ตที่มากับ JDK 1.1.3 พบว่ามีแอพเพล็ตบางอย่างไม่สามารถใช้งานได้เช่นแอพเพล็ตที่เกี่ยวกับเรื่องของ Internationalization เป็นต้น
อย่างไรก็ดี เน็ตสเคปคอมมิวนิเคเตอร์เวอร์ชั่น 4.04 สำหรับลีนุกซ์ ก็มีของขวัญที่น่ายินดีสำหรับชาวลีนุกซ์ทั้งหลาย นั่นก็คือทางบริษัทเน็ตสเคปฯ ก็ได้ทำการพัฒนาโปรแกรม calendar ซึ่งเป็นโปรแกรมที่ใช้งานสำหรับเป็นสมุดนัดหมายและบันทึกตารางเวลาส่วนตัว ออกมาให้ใช้กันด้วย (ลักษณะจะคล้ายๆกับ schedule+ ของไมโครซอฟท์)

### วิธีการติดตั้ง

สำหรับการติดตั้งเน็ตสเคปนั้นคุณสามารถดำเนินการตามที่ระบุไว้ในเอกสารที่เกี่ยวกับ การติดตั้งเน็ตสเคปคอมมิวนิเคเตอร์เวอร์ชั่น 4.03 ได้ รวมทั้งเรื่องการใช้งานที่เกี่ยวกับภาษาไทยด้วย ส่วนการติดตั้ง calendar นั้นจะมีวิธีการติดตั้งดังต่อไปนี้

1. คุณจะต้องดาวน์โหลดไฟล์ nscal-v402.x86-caldera-linux2.0.tar.gz มาจาก ftp ไซต์ของเน็ตสเคป (หรือ mirror ก็ได้) โดยจะอยู่ในซับไดเรกทอรีเดียวกับคอมมิวนิเคเตอร์ 4.04
2. ให้เปลี่ยนไดเรกทอรีไปที่ไดเรกทอรีที่คุณได้ทำการติดตั้งคอมมิวนิเคเตอร์ เวอร์ชั่น 4.04 (ตามปกติจะเป็น /opt/netscape/) แล้วคลี่ไฟล์แพ็คเก็จของ calendar ลงมาในไดเรกทอรีนี้ โดยใช้คำสั่งต่อไปนี้

       $ zcat nscal-v402.x86-caldera-linux2.0.tar.gz | tar -xvf -

   แพ็คเก็จของ calendar จะถูกคลี่มาไว้ ในไดเรกทอรี คุณสามารถตรวจสอบว่า การติดตั้งของคุณถูกต้อง โดยให้ทำการเรียกโปรแกรม เน็ตสเคปคอมมิวนิเคเตอร์ ขึ้นมาแล้วคลิกไปที่เมนู 'Communicator' จะเห็นเมนู 'Calendar' ปรากฏขึ้น มาแสดงบนเมนูด้วย
   คุณสามารถเรียกใช้งาน 'Calendar' ผ่านทางเมนูนี้ได้ หรืออาจจะเรียกจาก คอมมานด์ไลน์ โดยใช้คำสั่ง

       $ /opt/netscape/nscal

   ก็ได้

HTML developed by Kaiwal Development Team (kaiwal@geocities.com)