# การ setup X window (xf86config)

ให้เรียกโปรแกรม xf86config ซึ่งโปรแกรมนี้จะทำการ reconfig และ setup เกี่ยวกับข้อมูลที่จะต้องใช้งานของระบบ X window.

ในการใช้งานโปรแกรมจะสามารถ กด ctrl-C เพื่อยกเลิกการ setup ได้ตลอดเวลา

เมื่อกด enter ผ่านมาจนโปรแกรมถามเกี่ยวกับชนิดของ mouse protocol

1. Microsoft compatible (2-button protocol)
2. Mouse Systems (3-button protocol)
3. Bus Mouse
4. PS/2 Mouse
5. Logitech Mouse (serial, old type, Logitech protocol)
6. Logitech MouseMan (Microsoft compatible)
7. MM Series
8. MM HitTablet

ให้เลือกชนิดของเมาส์ที่มีอยู่ในระบบ โดยที่เมาส์นั้นจะต้องถูกยอมรับโดยระบบปฏิบัติการด้วย ให้ตรวจดูในไดเรกทอรี /dev ตย.เช่น ถ้าเป็น PS/2 mouse จะมี IO ไฟล์ชื่อ /dev/psaux แต่ถ้าเป็น serial จะเป็น /dev/ttyS0, /dev/ttyS1, /dev/ttyS2 และ /dev/ttyS3 ซึ่งปรกติจะมี device พวกนี้อยู่แล้วเนื่องจากเป็น device สำหรับ serial com port ปรกติ

หากตรวจดูในไดเรกทอรี /dev แล้วพบว่าไม่มีชนิดของเมาส์ ที่ต้องการ ให้ใช้โปรแกรม mouseconfig เพื่อทำการเซตอัพเพิ่มให้ระบบรู้จัก

เนื่องจากระบบ X Window ถูกออกแบบมาสำหรับ workstation ของ Unix ซึ่งจะมีการใช้เมาส์ชนิด 3 ปุ่มซึ่งจะมีการใช้ฟังก์ชั่นพิเศษของทั้งสามปุ่ม เช่นการ cut&paste เป็นต้น ดังนั้นหากต้องการใช้เมาส์ แบบ 3 ปุ่มให้ตอบ y สำหรับหัวข้อคำถาม 'Do you want to enable Emulate3Buttons?"

เมื่อตอบคำถามเสร็จแล้วโปรแกรมจะให้ป้อนชื่อ device file ของเมาส์ที่ได้ทำการติดตั้ง ซึ่งปกติเราจะทำการใช้ชื่อลิงก์ไฟล์เป็นไฟล์ตัวแทนสำหรับทำการชี้ไปหา device file ของเมาส์จริงๆ ซึ่งถ้าทำการ setup ด้วยโปรแกรม mouseconfig ก็จะมีลิงก์ไฟล์นี้อยู่แล้ว คือ /dev/mouse ถ้าไม่มีให้ทำการสร้างขึ้นมาใหม่ โดยลอกอินเข้า root แล้วเปลี่ยนไดเรกทอรีไปที่ /dev แล้วใช้คำสั่ง

    	$ ln -s /dev/psaux /dev/mouse

ในกรณีที่เป็นเมาส์แบบ PS/2 mouse ให้ลองใช้คำสั่ง ls ดูจะเห็นผลลัพธ์เป็น

    lrwxrwxrwx   1 root    root   10 Nov 12 19:10 /dev/mouse -> /dev/psaux

นั่นคือเราจะได้ลิงก์ไฟล์ที่ชี้ไปยัง /dev/psaux เรียบร้อยแล้ว ต่อไปสามารถใช้ชื่อ /dev/mouse อ้างแทนชื่อ /dev/psaux ได้

ดังนั้นในหัวข้อ "Mouse device:" ให้ป้อนชื่อ /dev/mouse ลงไป

โปรแกรมจะถามว่าต้องการให้ใช้ปุ่ม Alt เป็น meta-key สำหรับใช้กับตัวอักษรที่เป็น non-ASCII หรือไม่ ซึ่งคุณลักษณ์นี้จะใช้เมื่อต้องการป้อนตัวอักขระที่ไม่ใช่ภาษาอังกฤษ ในกรณีนี้ให้ตอบ 'N' หากไม่ต้องการ

ในขั้นตอนต่อไปจะเป็นการให้ข้อมูลเกี่ยวกับมอนิเตอร์ ให้ตรวจดูเอกสาร ที่ /usr/X11R6/lib/X11/doc/Monitors หากมีชนิดของมอนิเตอร์ที่ใช้อยู่ เมื่อกด enter ผ่าน โปรแกรมจะให้เลือก horizontal sinc rate (hsync) ของมอนิเตอร์ ให้ตอบตามที่ต้องการ อย่าใส่ hsync rate เกินกว่าที่มอนิเตอร์ จะรับได้ โดยมาตรฐานมอนิเตอร์ทั่วไปจะสามารถใช้ hsync rate ได้ที่

    (ข้อ 5) 31.5-37.9; Extended Super VGA, 800x600 @ 60 Hz, 640x480 @ 72Hz

ต่อไปให้ใส่ vertical sync range (vsync) ของมอนิเตอร์ โดยปกติจะสามารถใช้ 50-90 Hz

ต่อไปโปรแกรมจะให้ป้อนคำอธิบายของมอนิเตอร์ ให้ใส่ได้ตามอิสระ หากไม่ต้องการป้อนให้ กด enter ผ่านไปได้ ต่อมาจะถามชื่อผู้ผลิตมอนิเตอร์ ให้กด enter ผ่านหากไม่ต้องการ ใส่ข้อมูล ใส่รุ่นของมอนิเตอร์ที่ใช้ กด enter ผ่าน

ต่อมาจะให้ทำการใส่ข้อมูลเกี่ยวกับวีดีโอการ์ดที่ใช้ หากต้องการดูรายชื่อของวีดีโอ การ์ด ให้ตอบ 'Y' โปรแกรมจะแสดงรายชื่อของวีดีโอการ์ดออกมา ให้ใส่หมายเลขตรงกับการ์ดที่ต้องการเลือก หรือกด enter เพื่อให้โปรแกรมแสดงรายชื่อการ์ดในหน้าถัดไป หรือกด q เพื่อทำการ setup ต่อไป

โปรแกรมจะให้ทำการเลือกชนิดของ X server ที่ต้องการใช้งาน

    1. The XF86_Mono server. This is a monochrome server that should work on any
       VGA-compatible card, in 640x480 (more on some SVGA chipsets).
    2. The XF86_VGA16 server. This is a 16-color VGA server that should work
       on any VGA-compatible card.
    3. The XF86_SVGA server. This is a 256 color SVGA server that supports a number
       of SVGA chipsets. It is accelerated on some Cirrus and WD chipsets;
       It supports 16/32-bit color on cirtain Cirrus configurations.
    4. The accelerated servers. These include XF86_S3, XF86_Mach32, XF86_Mach8,
       XF86_8514, XF86_P9000, XF86_AGX, XF86_W32 and XF86_Mach64.

    These four server types correspond to the four different "Screen" sections in
    XF86Config (vga2, vga16, svga, accel).

    5. Choose the server from the card definition, XF86_W32.

โดยทั่วไป server ในข้อ 1 จะมีความสามารถต่ำที่สุดซึ่งเป็นแบบโมโนโครม และมีขนาดเพียง 640x480 เท่านั้น

server ในข้อสองจะเป็นแบบ 16 สีและจะสามารถทำงานได้กับวีดีโอการ์ดส่วนใหญ่

server ในข้อสามเป็นแบบ SVGA 256 สี และยังสามารถเร่งความเร็วของการแสดงผลได้กับชิปเซตบางแบบอีกด้วย โดยส่วนใหญ่แล้ววีดีโอการ์ดในปัจจุบันสามารถใช้งาน server ในข้อนี้ได้

server ในข้อที่สี่เป็นแบบเร่งความเร็วของการแสดงผลซึ่งจะต้องเลือกชนิดของ server ให้ตรงกับชนิดของวีดีโอการ์ด เช่น XF86_S3 จะต้องใช้กับการ์ดแสดงผล S3 เท่านั้น

สามารถเลือกข้อที่ห้าได้ หากไม่ต้องการเลือกชนิดของ server เองโดยให้โปรแกรมทำการเลือกจากชนิดของการ์ดที่เราได้ใส่ข้อมูลเอาไว้แล้วให้

หมายเหตุ : การ์ดบางแบบไม่สามารถใช้การแสดงผลในข้อ 4 ได้เช่น ET4000/W32 ของ Tseng เป็นต้น ให้เลือกชนิดของ server เป็น SVGA server ในข้อสามแทน

เมื่อเลือกชนิดของ server เสร็จแล้วโปรแกรมจะถามว่าต้องการจะ set symbolic link (ลิงก์ไฟล์) หรือไม่ ให้ตอบ 'y' เสร็จแล้วโปรแกรมจะให้ใส่ข้อมูลของวีดีโอการ์ดต่อไป

ให้ใส่จำนวนเมมโมรีที่มีอยู่บนวีดีโอการ์ด 1024

ให้ใส่คำอธิบายหรือชื่อของวีดีโอการ์ด กด enter ผ่านได้
ใส่ชื่อผู้ผลิตของวีดีโอการ์ด กด enter ผ่าน
ใส่ชื่อรุ่น (บอร์ด) ของวีดีโอการ์ด กด enter ผ่าน

ต่อมาจะถามชนิดของ clockship ที่วีดีโอการ์ดใช้อยู่ หากไม่รู้ชนิดของชิปที่ใช้ให้เคาะ enter ผ่าน โปรแกรมจะทำการตรวจสอบ clock line ให้โดยอัตโนมัติให้ตอบ 'Y' เพื่อให้โปรแกรมรัน "X -probeonly" เพื่อทำการตรวจสอบ clock line ให้ ในช่วงนี้หน้าจอจะหายไปชั่วขณะ ซึ่งแสดงว่าโปรแกรมกำลังทำการตรวจสอบ clock line อยู่ เมื่อทำการตรวจสอบสำเร็จแล้วโปรแกรมจะแจ้งผลการทดสอบให้

ต่อไปโปรแกรมจะให้ทำการเซตอัพ ความละเอียดของจอภาพ (resolution)

    "640x480" "800x600" "1024x760" for 8bpp (256 สี)
    "640x480" "800x600" for 16bpp (32K/64 K สี)
    "640x400 for 32 bpp (24-bit สี)

ความละเอียดของจอภาพ จะสามารถทำการเปลี่ยนในขณะกำลังใช้งาน X window อยู่ได้โดยจะมี default เป็นรายการแรกของการเซตอัพความละเอียดแต่ละชนิด เช่นสำหรับ 8bpp(256 สี) จะมีความละเอียดเป็น 640x480, 800x600 และ 1024x760 ตามลำดับ หากต้องการเปลี่ยนความละเอียดของจอภาพสำหรับ 8bpp ให้เลือกข้อ

    1 Change the modes for 8bpp (256 colors)

โปรแกรมจะให้รายการของ modes ที่มีมา ในที่นี้จะใส่ '32' สำหรับ 800x600 (default) และ 640x480 สำหรับ modes ถัดไป เมื่อเร่ิม X windows ก็จะเข้าตาม mode default คือ 800x600 นั่นเอง ให้เลือกและทำการเปลี่ยน mode ตามความต้องการ เมื่อเสร็จสิ้นแล้ว ให้เลือก ข้อ 4 เพื่อทำการ set up ต่อไป โปรแกรมจะถามว่า จะให้เขียนข้อมูลทับลงไปในไฟล์ XF86config หรือไม่ให้ตอบ 'Y' ยืนยัน

เมื่อเสร็จการ setup X window ให้ทดลองเรียกโดยพิมพ์คำสั่ง 'startx' เพื่อทดสอบการใช้งาน โปรแกรม X window

HTML developed by Kaiwal Development Team (kaiwal@geocities.com)